จุดเริ่มต้นสำคัญในกลุ่มธุรกิจอสังหาริมทรัพย์ของ TCC Group เกิดขึ้นในปีใด
ก. ปี 2530
ข. ปี 2533
ค. ปี 2531
ง. ปี 2532
คำตอบได้แก่ ง. เพราะว่า จุดเริ่มต้นสำคัญในกลุ่มธุรกิจอสังหาฯ ของ TCC Group เกิดขึ้นในปี 2532 จากการเทคโอเวอร์กิจการ พันทิพย์พลาซ่า ของตระกูลบุนนาค ที่ติดจำนองกับธนาคารไทยทนุ และ บงล.ภัทรธนกิจ เป็นเงินกว่า 1,000 ล้านบาท 

โดยยังได้ที่ดินผืนงามอีก 5 แปลง ซึ่งหนึ่งในนั้นคือ ที่ดินตรงข้ามโกดังอี๊สต์เอเชียติ๊ก ถนนเจริญกรุง อันเป็นที่ตั้งของ “เอเชียทีค” ในปัจจุบันนั่นเอง

ต่อมาในปี 2534 เจ้าสัวเจริญเริ่มรุกสู่ธุรกิจโรงแรมเป็นครั้งแรก ด้วยการซื้อกิจการ โรงแรมแม่ปิง ย่านไนท์บาร์ซา จ.เชียงใหม่ แต่ดีลที่ถือเป็นจุดกำเนิดธุรกิจโรงแรมของเสี่ยเจริญจริงๆ 

เรียกว่าเกิดขึ้นในปี 2537 จากการซื้อกิจการ โรงแรมอิมพีเรียล 7 แห่งของคุณอากร ฮุนตระกูล ตามด้วยการขยายธุรกิจทั้งในและต่างประเทศ โดยใช้กลยุทธ์หลักคือ “การซื้อ” และ “เทคโอเวอร์” เหมือนเช่นกลุ่มธุรกิจอื่น

ขณะที่สยายปีกสู่ธุรกิจโรงแรม TCC Group ยังได้บุกเบิกธุรกิจบริหารศูนย์การประชุมแห่งแรกไทย ภายใต้บริษัท NCC Management and Development โดยบริหาร ศูนย์ประชุมแห่งชาติสิริกิติ์ มาแล้วกว่า 2 ทศวรรษ และยังได้รับสิทธิ์บริหารต่ออีก 50 ปี